**Ministru kabineta rīkojuma projekta "Grozījumi Ministru kabineta 2017. gada 31. augusta rīkojumā Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)""   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1. apakšpunktu anotācijas kopsavilkums nav aizpildāms |

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | Ministru kabineta rīkojuma projekts "Grozījumi Ministru kabineta 2017. gada 31. augusta rīkojumā Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)"" (turpmāk – rīkojuma projekts) izstrādāts saskaņā ar:  - Ministru kabineta 2020. gada 15. jūlija rīkojuma Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam" 1. punktu;  - Ministru kabineta 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1 punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz Valsts kancelejas projekta "Vienotais tiesību aktu projektu izstrādes un saskaņošanas portāls" (turpmāk – TAP) īstenošanas termiņu pagarināt par trim mēnešiem (kopā 45 mēneši).  Atbilstoši Ministru kabineta 2020. gada 4. decembra rīkojumam Nr. 730 "Grozījumi Ministru kabineta 2017. gada 31. augusta rīkojumā Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)"" un projekta apraksta "Vienotais tiesību aktu projektu izstrādes un saskaņošanas portāls" jaunajai redakcijai 2020. gada 29. decembrī Valsts kanceleja un TAP izstrādātājs SIA "Tieto Latvia" (turpmāk – TAP izstrādātājs) parakstīja grozījumus Nr. 1 2018. gada 3. decembra līgumā "Par tiesību aktu projektu izstrādes un saskaņošanas portāla izstrādi, uzturēšanu un garantijas nodrošināšanu", nosakot TAP izstrādātājam uzdevumu:  1) pilnveidot sēžu vadības procesu (t. sk. attālinātās sēdes);  2) izstrādāt un ieviest strukturēto dokumentu ievades uzlabojumus un papildinājumus, paplašinot esošā redaktora iespējas;  3) nodrošināt TAP atbilstību spēkā esošajām piekļūstamības prasībām.  Piesaistītie konsultanti minēto komponentu tehniskās specifikācijas izstrādi pabeidza tikai 2021. gada 16. martā. Pamatojoties uz šīm specifikācijām, TAP izstrādātājs ir novērtējis pasūtījumu darbu apjomu un izpildes termiņu, kas, ņemot vērā darbu uzsākšanas sākuma datumu, pārsniedz projekta plānoto noslēguma datumu – š. g. 7. jūliju.  Latvijas Valsts radio un televīzijas centra un Iekšlietu ministrijas Informācijas centra pusē ir konstatēta kopējā TAP portāla produkcijas infrastruktūras izveides darbu termiņu novirze no sākotnēji plānotā termiņa – š. g. 28. februāra.  TAP projektā plānots izstrādāt datu apmaiņas saskarni ar informācijas sistēmu ESTAPIKS, ar kuras palīdzību TAP saņems informāciju par Eiropas Savienības tiesību aktiem. Saskaņā ar ESTAPIKS izstrādātāja SIA "WeAreDots" sniegto informāciju TAP un ESTAPIKS saskarnes izstrādes darbi var tikt pabeigti līdz šā gada 7. jūlijam, taču, izvērtējot pieredzi ar citu sadarbības partneru saskarņu izstrādi, kā arī ņemot vērā IT nozares labo praksi, uzskatām, ka ir nepieciešams papildu laiks, lai pārbaudītu datu apmaiņas saskarnes darbības korektumu un gūtu pārliecību par tās kvalitāti un integritāti ar visiem saistītajiem TAP portāla procesiem.  TAP lietošanu produkcijas vidē var uzsākt tikai vienlaikus ar normatīvā regulējuma stāšanos spēkā. Ieviešot TAP portālu, kardināli tiek mainīta tiesību aktu izstrāde, saskaņošana un iesniegšana, pārejot no dokumentorientēta procesa uz informācijas radīšanu un apriti centralizētā sistēmā, tādēļ ir nepieciešams veikt būtiskas izmaiņas MK 2009. gada 7. aprīļa noteikumos Nr. 300 "Ministru kabineta kārtības rullis", nostiprinot jauno tiesību aktu aprites kārtību. Ir sagatavots jauns Ministru kabineta kārtības rullis, kura regulējums ir atkarīgs no TAP portāla risinājuma un funkcionalitātes. Ņemot vērā, ka normatīvais regulējums ir atkarīgs no pilnīgas funkcionalitātes un risinājumu izstrādes TAP portālā, ka arī no šā regulējuma sinhronizēšanas ar tehnisko risinājumu, paredzams, ka tā saskaņošana ar institūcijām un pieņemšana Ministru kabinetā var prasīt papildu laiku.  Lai kvalitatīvi pabeigtu TAP portāla izstrādi un ieviestu to visā valsts pārvaldē, ir nepieciešams pagarināt projekta īstenošanas termiņu (bez papildu finansējuma piešķiršanas).  Tiek samazinātas projekta rezultātu uzturēšanas izmaksas pēc projekta pabeigšanas 2021. gadā no 89 040 *euro* uz 44 520 *euro*, jo samazinās rezultātu uzturēšanas laiks no sešiem mēnešiem uz trim mēnešiem.  Projekta termiņa pagarinājums par trim mēnešiem (kopā 45 mēneši) ir saskaņots ar VARAM (28.05.2021. vēstule Nr. 11-2/5174) un pēc rīkojuma projekta apstiprināšanas Ministru kabinetā tiks veikti grozījumi vienošanās nosacījumos, ņemot vērā, ka ar grozījumiem tiek pagarināts projekta īstenošanas termiņš |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts kanceleja |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un  administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvalde, pašvaldības, kā arī sabiedrība, kas izmantos projektos radītos risinājumus |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārais novērtējums | Rīkojuma projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rīkojuma projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par TAP projekta rezultātiem ir paredzēta sadarbībā ar VARAM projekta "Publiskās pārvaldes informācijas un komunikācijas tehnoloģiju arhitektūras pārvaldības sistēma 2. kārta" (PIKTAPS 2. kārta) aktivitātēm | |
| 2. | Sabiedrības līdzdalība projekta izstrādē | Rīkojuma projekts šo jomu neskar | |
| 3. | Sabiedrības līdzdalības rezultāti | Rīkojuma projekts šo jomu neskar | |
| 4. | Cita informācija | Nav | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, Valsts kanceleja, Centrālā finanšu un līgumu aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Rīkojuma projektam nav ietekmes uz pārvaldes funkcijām, institucionālo struktūru un institūciju cilvēkresursiem |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_ J. Citskovskis

1011

Garkalne 67082950

Maruta.Garkalne@mk.gov.lv